[{"text_idx": "#000000", "text": "Tere! Mina olen Sander. Elu esimesel veematkal ka\u0308isin 11-aastasena. O\u0308o\u0308bisime telkides ja valmistasime lo\u0303kkel toitu ning avastasime looduse vo\u0303lusid. Selle mitmepa\u0308evase matka jooksul mo\u0303istsin, et see on minu maailm, mu koht."}, {"text_idx": "#000001", "text": "Kanuumatkade korraldamise kogemust on ta\u0308naseks mul juba u\u0308le 20ne aasta. Ent iga kord kui jo\u0303e peale la\u0308hen, poeb naha alla see mo\u0303nusalt surisev tunne, justkui oleks u\u0308le pika-pika aja taas koju jo\u0303udnud. Olen osalenud paljudel matkaalastel vo\u0303istlustel ja koolitan end ja\u0308rjepidevalt."}, {"text_idx": "#000004", "text": "Lisaks kanuutamisele meeldib mulle end jo\u0303usaalis vormis hoida ja seljakott seljas mo\u0308o\u0308da metsaradu ko\u0303ndides Eestimaad avastada.Eriti meeldivad mulle ja\u0308rjest pimenevad augustio\u0308o\u0308d. On juba vaat et traditsioon, et u\u0308hel neist augustikuuo\u0308o\u0308dest la\u0308heme va\u0308ikese so\u0303pruskonnaga u\u0308hele maagilisele Lo\u0303una-Eesti saarekesele telkima."}, {"text_idx": "#000005", "text": "Hei, minu nimi on Hannes. Mu suved mo\u0308o\u0308duvad Valgemetsa ku\u0308las otse Ahja jo\u0303e kaldal. Siinsetes metsades tunnen ma pea iga puud ja samblikku ning tean ko\u0303iki nurgataguseid. Lisaks kanuutamisele on mu suureks kireks ko\u0303iksugu fu\u0308u\u0308siline liikumine.Nii palju kui va\u0308hegi vo\u0303imalik, osalen erinevatel maratonidel. Olgu nad siis suvel vo\u0303i talvel. Mitmel korral olen erinevatel veeso\u0303idukitel edukalt la\u0308binud Vo\u0303handu Maratoni ja tegelen aktiivselt ka orienteerumisega."}, {"text_idx": "#000006", "text": "Kanuutamine on lahe! Tulge ja veenduge ise."}, {"text_idx": "#000009", "text": "Hei! Olen Jakob ja lo\u0308o\u0308n Vesipapi tegemistes kaasa abimatkajuhina. Ent ka\u0308esoleval aastal olen oma esimesed matkad la\u0308bi viinud ka ta\u0308iesti iseseisvalt."}, {"text_idx": "#000010", "text": "Vesipapp lind, kes armastab vett. Eriti kiireloomulisi jo\u0303gesid ja ojasid. Nagu nimi juba vihjab, siis ka meie armastame vett ja loodust. Enamasti istub vesipapp kesk voolavat vett kivirahnul ja no\u0303ksutab oma keha u\u0308les ja alla. Meie istume kanuudes ja liigutame seal oma ka\u0308si ja kehasid. Seeto\u0303ttu ei tulnud pikalt nime u\u0308le arutleda kui 2003. aastal kanuumatkasid pakkuva ettevo\u0303tte asutasime."}, {"text_idx": "#000011", "text": "Meie \u2013 need on kolm so\u0303pra Sander, Veiko ja Viivi. Oma esimesed kanuud ostsime millenniumiaastal. Kuigi meil ko\u0303igil oli juba siis arvestatav isiklik matkakogemus ja piisav teadmistepagas,so\u0303itsime siiski nii kanuud kui jo\u0303ed po\u0303hjalikult sisse ja alles seeja\u0308rel hakkasime ametlikult kanuumatkasid korraldama."}, {"text_idx": "#000014", "text": "Vahepeal sekkub Elu ja ta toodud muutused. Seeto\u0303ttu ei osale Veiko ja Viivi alates 2019. aastast enam igapa\u0308evaselt Vesipapi tegemistes, mis ei ta\u0308henda, et nad kusagile kadunud oleks.Nii mo\u0303nelgi korral hooaja jooksul vo\u0303ib neid matkakorraldustiimis jo\u0303e a\u0308a\u0308res ja kallastel askeldamas na\u0308ha. Kuna loodus tu\u0308hja kohta ei salli, kohad u\u0308le vo\u0303tnud Sandri suureks kasvanud poeg Markus ja tema so\u0303ber Hannes ning tu\u0308tar Miia. Vesipapp on aktiivsem ja hoogsam kui eales varem!"}]